*Kinnitatud Balti filmi, meedia, kunstide ja kommunikatsiooni instituudi nõukogus*

*23. novembril 2016 otsusega nr 1-6/181*

*MUUDETUD*

*nõukogu 07.10.2021 otsusega nr 1-6/178*

LÕPUTÖÖ JUHEND

filmikunsti RKH õppekava

lõputööde tootmiseks ning vormistamiseks

Balti filmi, meedia ja kunstide instituudis

Tallinn 2021

**SISUKORD**

[SISSEJUHATUS 3](#_Toc84180213)

[LÕPUTÖÖ VORMISTAMINE JA KAITSMINE 4](#_Toc84180214)

[FILMIKUNSTI ÕPPEKAVA LÕPUTÖÖ ÜLDISED NÕUDMISED 4](#_Toc84180215)

[Režissööride portfoolio kunstinõukogule esitatavad materjalid 5](#_Toc84180216)

[Produtsentide portfoolio kunstinõukogule esitatavad materjalid 6](#_Toc84180217)

[Helirežissööride portfoolio kunstinõukogule esitatavad materjalid 7](#_Toc84180218)

[Operaatorite lõputöö nõuded 8](#_Toc84180219)

[Montaažirežissööride lõputööde nõuded 8](#_Toc84180220)

[Stsenaristide kirjaliku lõputöö nõuded 9](#_Toc84180221)

[LÕPUTÖÖ HINDAMINE 10](#_Toc84180222)

# SISSEJUHATUS

Filmikunsti õppekava tudengid (va stsenaristid) esitavad lõputööna portfoolio, mis koosneb (a) õppetöö jooksul tehtud filmidest, (b) nende filmide (kunstinõukogus esitletud) erialastest materjalidest ning (c) tööprotsessi ja iseenda panuse reflektsioonist. Viimased kaks moodustavad portfoolio kirjaliku osa. Portfoolio eesmärk on näidata tudengi erialast arengut koolis veedetud aja ning teostatud suuremate loominguliste projektide lõikes.

Filmikunsti õppekava stsenaristika eriala tudengid esitavad lõputööna kirjaliku töö, mis koosneb (a) filmistsenaariumist ja (b) stsenaariumianalüüsist.

Käesolevas juhendis on loetletud erialati materjalid, mis peavad sisalduma iga eriala lõputöös.

# LÕPUTÖÖ VORMISTAMINE JA KAITSMINE

Portfoolio filmide **etalonkoopiad / *masterid*** tehakse digitaalses formaadis. Tööd esitatakse kaitsmisele DCP-na *(Digital Cinema Package)*, 3 Blu-ray koopiana ja (vähemalt 1080p resolutsioonis) Vimeo- või Youtube-lingina. Kettad peavad olema korralikult kujundatud, kettakarbi ümbrisel peab loetav olema filmi pealkiri, autorite loend, filmi pikkus, sünopsis ja tootmise aasta.

Võttegrupil tuleb kõigi projektide lõppfail (etalon) ja fail filmi dialoogide lehe, nõuetekohase tehnilise informatsiooni- ja autorite loeteluga arhiveerimiseks üle anda BFMi arhiivi ning nõuetekohaselt arhiveerida enne lõpudiplomi väljastamist. Filmi vormistamisel peab jälgima tehnilisi nõudeid, mida on kirjeldatud BFMi tootmise käsiraamatus.

Filmid peavad rahvusvahelise levi soodustamiseks olema varustatud ingliskeelsete subtiitrite-, filmi tehnilise informatsiooni-, autorite loetelu- ja dialoogide lehega.

Portfoolio kirjalik osa ja stsenaristide kirjalik töö esitatakse ühes eksemplaris paberkandjal (kõvakaaneline köide) ning elektrooniliselt.

# FILMIKUNSTI ÕPPEKAVA LÕPUTÖÖ ÜLDISED NÕUDMISED

Portfoolio üldised nõudmised, millele lisanduvad erialapõhised nõudmised:

**Filmid (3-4 filmi):**

* Lindifilm
* Ekraniseering
* Žanrifilm
* Neljas film või mõni muu õppeperioodi ajal (sh koostöös teiste õppekavadega) valminud film.

**Kirjalik osa:**

* Tiitelleht
* Lõputöö deklaratsioon
* Sisukord
* Sissejuhatus
* Filmide kunstinõukogule esitatavad materjalid (erinevad erialati), iga semestrifilmi kohta
* Tööprotsessi reflektsioon, iga semestrifilmi kohta vähemalt kaks lehekülge (3600 tähemärki):
* projekti ajalugu ja taust;
* projekti protsessi kirjeldus;
* eneseanalüüs
* Kokkuvõte

Lõputöö kirjalik osa esitatakse ühes eksemplaris (kõvakaaneline köide) ning elektrooniliselt.

Reflektsioon peaks looma arusaamise lõpetaja üldistus- ja eneseanalüüsi võimest. Reflektsioon seisneb iga semestrifilmi (loomeprotsessi) kriitilisest analüüsist ning oma liikumisest/arenemisest läbi 4 aasta semestrifilmide. Lisaks tagasivaatamisele peaks enesereflektsioon sisaldama ka tudengi loomingulist tulevikunägemust/suundumust, missiooni.

Kõik analüüsid lähtuvad esmaselt oma erialast, aga samas ei tohi eirata nägemust filmist kui tervikust, mille loomine on kõigi professioonide põhieesmärk; ja seda juba iga filmi analüüsi puhul.

## Režissööride portfoolio kunstinõukogule esitatavad materjalid

* Filmi tiitelleht
* Juhtlause (inglise keeles *logline*)
* Esildis ehk sünopsis 1 A4 koos „kolmainsusega“: žanr, toon, teema ja sõnumi formuleering
* Võttestsenaarium (inglise keeles *shooting script*) ja olemasolul ka selle tootmisversioonid (inglise keeles *production drafts*)
* Filmigrupi nimistu
* Osatäitjate nimistu
* Eelarve
* **Režiistsenaarium**
* Piltstsenaarium (inglise keeles *storyboard*)
* Tootmisgraafik
* Lepingud ja õigusi tõendavad dokumendid
* Sponsorite nimistu
* Kaastootjate nimistu

## Produtsentide portfoolio kunstinõukogule esitatavad materjalid

* Filmi tiitelleht
* Juhtlause (inglise keeles *logline*)
* Esildis ehk sünopsis 1 A4 koos „kolmainsusega“: žanr, toon, teema ja sõnumi formuleering
* Sündmustiku kavand (inglise keeles *beat sheet*) – sündmused reastatult märksõnadena või lühikeste sisu kirjeldavate lausetena
* Stsenaarne kavand (inglise keeles *outline*)
* Juhul, kui on filmi jaoks kirjutatud, siis laiendatud esildis (inglise keeles *treatment*), rõhuga teose teemal
* Stsenaariumi viimane versioon (inglise keeles *final* *draft*), korrektselt vormistatuna (**1 lk = 1 min**)
* Võttestsenaarium (inglise keeles *shooting script*) ja olemasolul ka selle tootmisversioonid (inglise keeles *production drafts*)
* Piltstsenaarium (inglise keeles *storyboard*)
* Filmigrupi nimistu
* Osatäitjate nimistu
* Loomingulise grupi eksplikatsioonid sh režissööri kommentaar
* Režiistsenaarium
* Tehniline andmestik
* Eelarve koos finantseerimisplaaniga
* Kuluaruanne koos tegeliku finantseerimisega + produtsendi kommentaar
* Tootmisgraafik
* Võttekohtade nimistu (võimalusel fotod, kaardid)
* Lepingud ja õigusi tõendavad dokumendid
* Sponsorite ja kaastootjate nimistu
* Kasutatud muusika nimekiri (eesti autorite ühingu vormil)
* Turundus -ja levistrateegia
* Võimalusel turundusmaterjalid, fotod

## Helirežissööride portfoolio kunstinõukogule esitatavad materjalid

* Filmi tiitelleht
* Võttestsenaarium (inglise keeles *shooting script*) ja olemasolul ka selle tootmisversioonid (inglise keeles *production drafts*)
* Filmigrupi nimistu
* Osatäitjate nimistu
* Pingegraafikud
* Võttekohtade loetelud koos akustiliste tingimuste ja akustilise töötluse kirjeldusega
* Helitehnika loetelu ja selle reaalne kasutus

Helirežissööride portfoolios tuleb tööprotsessi reflektsioonis eristada projektide võtteplatsi salvestusprotsessi ja projektide järeltootmise faasi. Samuti tuleb iga filmi puhul detailselt analüüsida nii helitöö tehnilist kui ka loomingulist protsessi ning anda hinnang lõpptulemusele.

## Operaatorite lõputöö nõuded

* Filmi tiitelleht
* Filmigrupi nimistu
* Osatäitjate nimistu
* Esildis ehk sünopsis 1 A4 koos „kolmainsusega“: žanr, toon, teema ja sõnumi formuleering
* Operaatori nägemus ja kavandatud kunstiliste ning tehniliste lahenduste kirjeldus
* Visuaalse kontseptsiooni kavand (ajateljel, graafikuna või tekstina)
* Visuaalse dramaturgia võtmekohad ja selle edastamise vahendid (ajateljel, graafikuna või tekstina)
* Piltstsenaarium (inglise keeles *storyboard*)
* Metreeritud lavastusprojekt (k.a. *shootingboard* ja tehnilised märkused)
* Võttepaikade plaanid koos lahti joonistatud misanstseenide-, kaamera võttenurkade- ja valgusskeemidega
* Võttepaikade fotod (paviljoni puhul fotod maketist)
* Näitlejaproovide fotod
* Lisatestide kirjeldus ja võrdlev visuaalne materjal, filmiproovid jms
* Projekti tootmisgraafik
* Filmi võttegraafikud
* Operaatoritehnika loetelu, selle kasutus ning ligikaudne eelarve
* Filmi tehniline andmestik

Operaatorite portfoolios tuleb tööprotsessi reflektsioonis detailselt analüüsida nii operaatoritöö tehnilist kui ka loomingulist protsessi ning anda hinnang lõpptulemusele.

## Montaažirežissööride lõputööde nõuded

* Filmi tehnilised andmed
* Lõputiitrid
* Esildis ehk sünopsis 1 A4 koos „kolmainsusega“: žanr, laad/stiil, sõnumi formuleering
* Montaažirežissööri tööprotsessi käigus kirjutatud ja kunstinõukogule esitatud kommentaarid ning analüüsid
* Montaažitöö tehnilise ja loomingulise protsessi kirjeldus ja analüüs, võimaluse korral *workflow* visualiseeritud skeem

## Stsenaristide kirjaliku lõputöö nõuded

* Tiitelleht (1 lk)
* Sisukord (1 lk)
* Sissejuhatus (1–1,5 lk)
* Täispika mängufilmi stsenaarium (90–120 lk) või seriaali piloodi stsenaarium (40–60 lk) koos seriaali paketiga (5–15 lk). Lühem stsenaarium on lubatud üksnes õppekava kuraatori ja stsenaristika meistri nõusolekul.
* Ideekavand
* Sünopsis (0,5 lk)
* Sündmustiku kavand (inglise keeles *beat sheet*) – sündmused reastatult märksõnadena või lühikeste sisu kirjeldavate lausetena (1–2 lk)
* Laiendatud esildis (*treatment*) (kuni 15 lk)
* Stsenaarne kavand (*outline*) (kuni 15 lk)
* Sissevaade oma töö kirjutamisprotsessi, ehk siis enese- ja tööprotsessi analüüs (5 lk)
* Stsenaariumi dramaturgiline analüüs erialakirjanduse põhjal (10–15 lk), milles on järgnevad alapeatükid:
* tegelaskujud ja nende areng;
* põhikonflikt: selle tekkimine, areng ja lahenemine;
* teose struktuur (loo põhisündmused, faabula ja süžee võrdlus);
* teose žanr ja loojutustamise toon;
* teema ja sõnum.
* Kokkuvõte (1–1,5 lk)
* Analüüsil kasutatud erialakirjandus (1–3 lk)

Stsenaristika tudeng esitab stsenaariumi ideekavandi õppekava kuraatorile hiljemalt 1,5 aastat enne kaitsmist. Stsenaristika lõputööd läbivad eelkaitsmise 1,5 kuud enne kaitsmist.

# LÕPUTÖÖ HINDAMINE

Hinne moodustub kahest osast.

**Portfoolio kirjalik osa, mille puhul on hinde moodustumise aluseks:**

* vormistuse korrektsus;
* üldise osa teksti põhjalikkus;
* kunstinõukogule esitatavate materjalide põhjalikkus ja vormistuse vastavus professionaalse filmitootmise nõuetele.

**Portfoolios olevad filmid, milles iga filmi puhul hinnatakse:**

* igale erialale vastavalt: oma erialase nägemuse selgust, artikuleeritust ja projektile vastavust;
* teostuse vastavust kirjeldatud nägemusele (lähtuvalt erialaspetsiifikast võib komisjon ühendada selle punkti eneseanalüüsi punktiga, kuna mitmete erialade puhul eelnevalt kirjeldatud nägemuse teostumine on liiga tugevalt mõjutatud teiste meeskonnakaaslaste edukusest, seega võib selle);
* eneseanalüüsi põhjalikkust ja sisukust;
* vastavust konkreetsele erialale kehtivatele professionaalsetele nõuetele (tehnilised, vormistuslikud jne nõuded, mis lähtuvad konkreetse töö eripärast ning näitavad õppekava läbimise jooksul omandatud teadmisi oma eriala professionaalsete nõuete olemasolu kohta);
* lõplikust tulemusest ja kirjalikust osast välja tulevat võimekust meeskonnatööks (tulemuse puhul hinnatakse loomingulise panuse sobivust üldisesse tervikusse ning kirjaliku osa puhul professionaalse filmimeeskonna töö elementide tundmist ja kasutamist);
* unikaalset ja isikupärast nägemust, mis väljendub kas projekti teostuses, ettevalmistuses või eneseanalüüsis.

**Stsenaristide lõputöö hinde moodustumise aluseks on:**

* lõputöö vormistuse korrektsus;
* töö esitluse selgus;
* enese- ja tööprotsessi analüüsi põhjalikkus;
* stsenaariumi dramaturgilise analüüsi põhjalikkus, allikakriitilisus.
* Stsenaariumi puhul hinnatakse:
* stsenaristi nägemuse selgust, artikuleeritust ja projektile vastavust;
* teostuse vastavust ideekavandis kirjeldatud nägemusele;
* dramaturgiliste otsuste põhjendatust;
* unikaalset ja isikupärast nägemust, mis väljendub stsenaariumi teostuses, kavandamises või eneseanalüüsis;
* stsenaariumi ja selle kavandite vormistuse vastavus professionaalse filmitootmise nõuetele.

Lõputöid hindab vähemalt kolmeliikmeline eriala asjatundjatest koosnev komisjon, kelle eelnimetatud punktides antud hinnangute alusel moodustub lõputöö hinne.